CELEX: 62011TN0389
Language: mt
Date: 2011-07-18 00:00:00
Title: Kawża T-389/11: Rikors ippreżentat fit- 18 ta’ Lulju 2011 — Guccio Gucci vs UASI Chang Qing Qing (GUDDY)

24.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/34
            
         Rikors ippreżentat fit-18 ta’ Lulju 2011 — Guccio Gucci vs UASI Chang Qing Qing (GUDDY)
   (Kawża T-389/11)
   2011/C 282/67
   Lingwa tar-rikors: l-Ingliż
   
      Partijiet
   
   
      Rikorrenti: Guccio Gucci SpA (Firenze, l-Italja) (rappreżentant: F. Jacobacci, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Chang Qing Qing (Firenze, l-Italja)
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-14 ta’ April 2011 fil-Każ R 143/2010-1 sa fejn din tirrifjuta l-oppożizzjoni għall-bqija tal-prodotti fil-klassi 9 u 14; u
            
         
               —
            
            
               tordna lill-konvenut ibati l-ispejjeż.
            
         
      Motivi u argumenti prinċipali
   
   
      Applikanti għat-trade mark Komunitarja: Il-parti l-oħra fil-proċedimenti quddiem il-Bord tal-Appell
   
      Trade mark Komunitarja kkonċernata: Trade mark verbali “GUDDY”, għal diversi prodotti fil-klassi 9, 14, 18 u 25 — Applikazzjoni għat-trade mark Komunitarja Nru 6799531
   
      Proprjetarju tat-trade mark jew tas-sinjal invokat insostenn tal-oppożizzjoni: Ir-rikorrenti
   
      Trade mark jew sinjal invokat: Reġistrazzjoni tat-trade mark Komunitarja Nru 121988 tat-trade mark verbali “GUCCI”, għall-prodotti fil-klassi 9, 14, 18 u 25
   
      Deċiżjoni tad-Diviżjoni tal-Oppożizzjoni: Oppożizzjoni miċħuda
   
      Deċiżjoni tal-Bord tal-Appell: Deċiżjoni tad-Diviżjoni tal-Oppożizzjoni parzjalment annullata u appell parzjalment miċħud
   
      Motivi invokati: Ksur tal-Artikolu 8(1)(b) tar-Regolament tal-Kunsill Nru 207/2009, peress li l-Bord tal-Appell naqas milli (i) jeżamina bir-reqqa d-dokumenti ppreżentati sabiex tintlaħaq il-konklużjoni xierqa rigward il-karattru distintiv ogħla tat-trade mark “GUCCI” u rigward il-paragun fonetiku bejn it-trade marks, u sussegwentement żbalja (ii) fl-interpretazzjoni u fl-applikazzjoni tal-Artikolu 8(1)(b) tar-Regolament dwar it-Trade Mark Komunitarja.